கேள்வி: பிடெலிஸ் லயனல் இம்மானுவேல் பெர்னாண்டோ - வாழ்க்கைச் சுருக்கம் குறித்து விரிவாக சொல்லுங்கள்.
பதில்: பிடெலிசு பெர்னாண்டோ யாழ்ப்பாணம் 1948 மே 20 இல் பிறந்தார். இவரது பெற்றோர் தமிழ்நாடு வேம்பார் ஊராட்சி எனும் ஊரைச் சேர்ந்தவர்கள். இவருடன் உடன்பிறந்தவர்களில் இருவர் குருவானவர்களும், இருவர் கன்னித்துறவிகளும் ஆவர். கொழும்பு புனித பெனடிக்சு கல்லூரியில் கல்வி கற்ற இவர் கொழும்பு புனித அலோசியசு மடப்பள்ளியில் சேர்ந்தார். பின்னர் கண்டி அம்பிட்டி தேசிய மடப்பள்ளியில் சேர்ந்து மெய்யியல் கற்றார். பின்னர் இவர் உயர் கல்விக்காக ரோம் சென்று அங்குள்ள அர்பேனியானா பல்கலைக்கழகத்தில் அறமுறை இறையியலில் முதுகலைப் பட்டம் பெற்றார். 1973 சனவரி 6 இல் திருத்தந்தை ஆறாம் பவுல் (திருத்தந்தை) இவரைத் திருநிலைப்படுத்தினார். சில ஆண்டுகள் குருவானவராகப் பணியாற்றிய பின்னர் வாசிங்டன், டி. சி. கத்தோலிக்கப் பல்கலைக்கழகத்தில் இறையியலில் கலாநிதி (பட்டம்)ப் பட்டம் பெற்றார். இலங்கை தேசிய மடப்பள்ளியில் இறையியல் பேராசிரியராகவும் பணியாற்றினார். 2011 நவம்பர் 28 இல் கொழும்பு மறைமாவட்டம்த்தின் தெற்கிற்கான துணை ஆயராக நியமிக்கப்பட்டார்.
கேள்வி: பிடெலிஸ் லயனல் இம்மானுவேல் பெர்னாண்டோ - மன்னார் ஆயர் என்பது என்ன?
பதில்: மன்னார் கத்தோலிக்க மறைமாவட்டம் ஆயராகப் பணியாற்றிய இராயப்பு யோசப் உடல்நலக் குறைவினால் விருப்ப ஓய்வுபெற்றதையடுத்து, 2016 சனவரி 14 இல் ஓய்வுபெற்ற ஆயர் கிங்ஸ்லி சுவாம்பிள்ளை மன்னாரின் பரிபாலகராக திருத்தந்தையால் நியமிக்கப்பட்டார். 2017 நவம்பர் 21 இல் திருத்தந்தை பிரான்சிசு கொழும்பு மறைமாவட்டத்தின் துணை ஆயராக இருந்த பிடெலிசு பெர்னாண்டோவை மன்னார் மறைமாவட்டத்தின் ஆயராக நியமித்தார். 2017 டிசம்பர் 30 அன்று பிடெலிசு பெர்னாண்டோ இப்பொறுப்பை அதிகாரபூர்வமாகக் கையேற்றார்.